Chemba ni jina la wilaya mpya katika mkoa wa Dodoma Tanzania yenye postikodi namba 41800, ambayo ilianzishwa rasmi mnamo Machi 2012 kwa kumega wilaya ya Kondoa. Wilaya ya Chemba inapakana na wilaya ya Kondoa upande wa kaskazini, mkoa wa Manyara upande wa mashariki, wilaya ya Chamwino na wilaya ya Bahi upande wa kusini, na mkoa wa Singida upande wa magharibi. Makao makuu ya wilaya yako Chemba. Kadiri ya sensa ya mwaka 2012, wilaya ya Chemba ilikuwa na wakazi 235,711. Wakazi wengi wa Chemba ni wakulima na wafugaji na mazao yao ni kama vile mahindi, ulezi, alizeti, uwele, udo. Wanyama wanaofugwa ni kama vile ng'ombe, mbuzi, punda na kondoo. Chemba ni miongoni mwa sehemu ambazo zipo nyuma sana kielimu, pia eneo hili lina shida kubwa ya maji katika vijiji vyake vyote. Barabara T5 kutoka Dodoma hadi Babati inapitia wilaya hii. Kwa sasa Wilaya ya Chemba inajumuisha tarafa za Goima, Mondo, Kwamtoro na Farkwa pamoja na kata zake 26. Nakala iliyohifadhiwa. Jalada kutoka ya awali juu ya 2020-03-21. Iliwekwa mnamo 2017-10-08. New constituencies up for grabs as CUF cries foul. Jalada kutoka ya awali juu ya 2019-04-20.